השרפה בקתדרלת נוטרדאם

השרפה בקתדרלת נוטרדאם בפריז פרצה ב־15 באפריל 2019 בשעה 18:20 לערך, כובתה באופן מלא למחרת ב־10:00, וגרמה לנזק כבד למבנה, ללא נפגעים בנפש. השרפה פרצה בגג המבנה, ובמהלכה קרסו גג הקתדרלה וצריח המצלב. חלונות הרוזטה המפורסמים של הקתדרלה שרדו את השרפה, ומספר חלונות וויטראז'ים נהרסו. קירות המבנה, מגדלי הפעמונים, וחלק מתקרת האבן המצוייה מתחת לתקרת העץ שנשרפה, ניצלו מן האש, וכך גם עוגב הקתדרלה המפורסם. ממשלת צרפת התחייבה לבנות מחדש את הקתדרלה.

==רקע ארכיטקטוני==

הקתדרלה נבנתה בשנים 1163–1345 בסגנון גותי, שהיה אז חדש ומהפכני. בסגנון הגותי מסתמכים על שלד אבן מתוחכם לנשיאת העומסים של המבנה ולתמיכה בו, ובחלונות הויטראז' הרבים והגדולים שמחליפים קירות אבן מוצקים (כפי שהיה נהוג באדריכלות רומנסקית). אבני המפתח בשלד הגותי היו עמודי תמיכה גדולים שנשאו קמרונות אבן המבוססים על קשתות אבן מחודדות ונתמכו מהצד על ידי תמיכות דואות. חוזקו של השלד הגותי איפשר את הישרדותה של הקתדרלה בשרפה, למרות הנזק הכבד שנגרם לה.

<gallery mode="packed" widths="200" heights="250">
Notre-Dame de Paris 2009-04-28.jpg|הקתדרלה ב-2009
Gothic-Rayonnant Rose-6.jpg|חלון הרוזטה הצפוני
</gallery>

פנים הקתדרלה עצום בממדיו – 9,000 איש יכולים להתכנס באולם שאורכו 134 מטר, רוחבו 48 מטר וגבהו 35 מטר. למבנה צורת צלב לטיני מנוון (כאשר רוחב הטרנספט לא חורג מרוחב הספינה הראשית ובית המקהלה), והוא פונה מזרחה, לעבר השמש העולה. העמודים שמול שערי הכניסה תומכים את המגדלים וקוטרם – חמישה מטרים. מעל תקרת האבן הגבוהה גמלון העשוי עץ אלון שנבנה במאה ה-12 והמאה ה-13 – יער של נכרת על מנת לספק את העץ לבניית הגג, המצופה בדיל במשקל של 230 טונות (ראו בתמונות). בעת השרפה נשרף גג העץ והבדיל שנמס גרם לקריסת חלק מקמרונות האבן (ראו תמונה).

במהלך העשור השני של המאה ה-21 הקתדרלה הייתה בעיצומם של שיפוצים, עקב אי יציבות במבנה, שגרמה לסדקים בתקרת המבנה שהצריכה שיפוץ דחוף ושיקום גג המבנה.

לקראת עבודות השיפוץ הוקמו פיגומי עץ רבים סביב המבנה, ופסלי אבן וברונזה הוצאו מן האתר.

==השרפה==
תמונת [[תקריב של צריח המצלב עולה בלהבות במהלך השרפה (19:43), סמוך לקריסתו. התמונה צולמה מגשר סן לואי המוביל לאי איל דה לה סיטה שברובע הרביעי של פריז, בו שוכנת הקתדרלה. הקתדרלה נחשבת כאחד הסמלים הלאומיים והתרבותיים של צרפת.]]
לוחמי האש יורים מים לאחד ממוקדי השרפה (20:38). ניתן להבחין בפיגומי השיפוצים הסמוכים העשויים עץ, שיחד עם גג עץ־האלון אילצו את הכבאים לעמוד ממרחק רב.]]
סיבת השרפה טרם נודעה בוודאות, אך נראה כי היא קשורה בעבודות שיפוץ בבניין. בשעה 18:18 פרצה אש בעלייה שתחת גג הקתדרלה. בשעה 18:20 נשמעה אזעקת האש והשומרים פינו את הקתדרלה. שומר נשלח לבדוק את העניין, אך עלה בטעות למקום הלא נכון – עליית הגג של הסקרסטיה הסמוכה – שם לא ראה סימן לאש. בינתיים התפשטה האש, ומכבי האש שהוזמנו בשעה 18:50 הגיעו בסביבות 19:00.

הזמן בו התגלתה האש (18:35) היה סמוך לסוף שעות הביקור בקתדרלה (18:45), כאשר המבקרים האחרונים החלו לצאת מהמבנה. בנוסף, מיסה שהייתה אמורה להתקיים בין השעות 18:15–19:00, התבטלה לאחר האזעקה (ב־18:20), מסיבה זאת לא היו נפגעים בשרפה.

השוטרים שהגיעו פינו במהירות את איל דה לה סיטה (אי במרכז נהר הסן שעליו ניצבת הקתדרלה), וכל דרכי הגישה אליו נסגרו.

צופים רבים התכנסו על גדות הנהר כדי לצפות באירוע. עשן רב כיסה את מרכז פריז.

ארבע מאות כבאים גויסו כדי להיאבק באש. ראש שירותי החירום בפריז החליט לא להטיל מים ממטוסים שכן כובד המים יכול היה לגרום להתמוטטות המבנה.

להבות אפפו את החלק העליון של הקתדרלה, כולל את שני מגדלי הפעמון שלה (החזית המערבית של המבנה) והצריח המרכזי. לאחר כשעה של השרפה התמוטט הגג והצריח נפל לתוך הספינה המרכזית.

קצת אחרי חצות השיגו הכבאים שליטה חלקית על האש ומנעו קריסה מוחלטת של כל המבנה. למחרת, בשעה 10:00 בבוקר (שעון צרפת) כובתה השרפה, ושלד המבנה ומגדלי הפעמונים ניצלו.

<gallery mode="packed" heights="200">
קובץ:Notre-Dame de Paris - panoramio.jpg|תצלום צריח המצלב וגג המבנה לפני השרפה. פסלי הברונזה הורדו בשל השיפוץ ובשל כך ניצלו מן השרפה.
קובץ:NotreDame20190415QuaideMontebello (cropped).jpg|מבט על הקתדרלה בשעה 19:17, כשעה לאחר פריצת הדלֵקה, ברגעים בהם החלו הצריח הגדול שמעל המצלב והגג סביבו לעלות בלהבות. צולם מרחוב קה-דה-מונטבלו שמעבר לנהר הסן.
קובץ:Notre Dame en feu.jpg|צריח המצלב העשוי עץ עולה בלהבות, כעשרים דקות בטרם החלה קריסתו. (19:21)
קובץ:Incendie de Notre Dame à Paris. vue depuis le ministère de la recherche. 10.jpg|מבט אל השרפה מהמשרד להשכלה גבוהה (19:38)
קובץ:Notre-Dame-de-Paris, les dernières minutes de la flèche.png|התמוטטות צריח המצלב שבמזרח הקתדרלה: סמוך לקריסה (19:43) ומייד אחריה (19:50)
קובץ:Notre Dame on fire 15042019-1 (cropped).jpg|מבט אל מגדלי החזית המערבית במהלך השריפה (19:50), הלהבות שמאחוריהם פולטות עשן בהיר
קובץ:Incendie Notre-Dame de Paris amont (cropped).jpg|האש אוחזת בגג הקתדרלה, סמוך למקום צריח המצלב (19:53). מבט מאיל סן לואי, מעבר לנהר
קובץ:Notre-Dame en feu, 20h06.jpg|לאחר רגיעה קלה, הלהבות מתגברות ופולטות עשן בהיר (20:07). מבט מעבר לנהר אל מזרח הקתדרלה.
קובץ:20190415 11 La foule Pont de la Tournelle Wiki.jpg|המון אדם צופה בשרפה מגשר לה-טורנל המוביל לאיל סן לואי (20:10)
</gallery>

===חפצים קדושים במבנה===
הכבאים פעלו לכבות את האש, ולנסות להציל את אוצרות האמנות והחפצים הקדושים לנצרות שבמבנה. נוצרים קתולים מאמינים כי בכנסייה מצוי חלק מהצלב שעליו נצלב ישו, חלק מכתר הקוצים שהיה על ראשו של ישו בזמן הצליבה וכותנתו של לואי התשיעי מלך צרפת (לואי הקדוש). הכבאים הצליחו להציל את הכותונת ואת כתר הקוצים.

==נזקי השרפה==
לקתדרלה נגרם נזק כבד מאוד ומכבי האש של פריז הצהירו כי הרס מוחלט של המבנה נמנע בקושי רב.

כל הגג נשרף כליל וצריח המצלב, שנשרף אף הוא, קרס ונפל לתוך אולם התווך. חלק מקמרונות האבן התומכים בגג נפגעו אף הם, אך רובם שרדו את השרפה ומנעו מחלקי הגג הבוער ליפול לתוך המבנה ולהצית את אולם התווך. אילולא קמרונות האבן שרדו הנזק למבנה היה חמור בהרבה וייתכן שאף היה מסתיים בקריסתו המוחלטת. החזית המערבית ומגדלי הפעמונים שרדו אף הם את השרפה וספגו נזק קל.

בהתחלה חשבו שחלונות ויטראז' רבים נהרסו בשרפה, אך סקירת הנזק בימים שלאחר כיבוי האש מצאה שחלונות הרוזטה מהמאה ה-13 – שנחשבים ליצירות מופת של הסגנון הגותי הקורן – שרדו.

==שחזור ושיקום==
ב־16 באפריל 2019 התחייב נשיא צרפת עמנואל מקרון ש, והכריז על קמפיין בינלאומי לגיוס כספים על מנת לשקם ולתקן את הקתדרלה ולשחזר את החלקים שנהרסו בשרפה.

כבר למחרת האסון, עשירי צרפת (בהם בעלי מותגי האופנה לואי ויטון וגוצ'י) וחברות עסקיות תרמו ביחד סכום של 800 מיליון אירו לשיקום הקתדרלה, תוך 24 שעות. פרנסואז בטנקור מאיירס וחברת לוריאל שבבעלותה תרמו 226 מיליון אירו. 

לפי הערכת הרשויות שיקום הקתדרלה הייתה צפויה להימשך כ־10 שנים, אך נשיא צרפת הבטיח ש"הקתדרלה תיבנה מחדש תוך 5 שנים", באוגוסט 2023 נמסר כי הקתדרלה תפתח לקהל ב-8 בדצמבר 2024. 

הנשיא מינה את הגנרל הצרפתי (הרמטכ"ל הצרפתי לשעבר) ז'אן-לואי ז'ורז'לן, כאחראי על עבודות השיקום של הקתדרלה, ובאוגוסט 2023 נהרג הגנרל בטיול בפירנאים.

הקתדרלה בזמן עבודות השיפוץ והשחזור (נובמבר 2021)

==ראו גם==
* קתדרלת שארטר (נשרפה פעמיים במאה ה-12)
* קתדרלת סנט פול הישנה (נשרפה לחלוטין ב־1666)
* הקתדרלה הלאומית של וושינגטון (ניזוקה ברעידת אדמה ב־2011)

==קישורים חיצוניים==

* ו
* סיביל דה-לה-אמד וז'ולי קארייה, [https://www.reuters.com/article/us-notredame-fire-idUSKCN1RR1UO אש כילתה את קתדרלת נוטרדאם בפריז; מקרון מתחייב לבנות מחדש] , באתר רויטרס, 15 באפריל 2019
* 
* [https://www.theguardian.com/world/live/2019/apr/15/notre-dame-cathedral-fire-paris-france-landmark-live-news שריפת הקתדרלה בשליטה, לאחר שהצריח המחודד והגג נהרסו] , באתר הגארדיאן, 15 באפריל 2019 (כולל תמונות)
* [https://news.yahoo.com/caused-notre-dame-cathedral-fire-104158368.html מראה פנים גג הקתדרלה, לאחר השרפה]
* מאתר החדשות CNN
* מאתר החדשות BBC
* [https://www.nationalgeographic.com/magazine/article/notre-dame-rises-again-feature Notre Dame rises again], נשיונל גאוגרפיק, 2022
* [https://www.nationalgeographic.com/magazine/graphics/explore-the-ambition-of-notre-dame-cathedrals-restoration-feature מאמר מאויר כיצד תשוחזר קתדרלת נוטרדאם דה פארי], נשיונל גאוגרפיק, 18 בינואר 2022

==הערות שוליים==

קטגוריה:אירופה: שרפות
קטגוריה:פריז: היסטוריה
קטגוריה:אסונות ב-2019
קטגוריה:צרפת: דת
קטגוריה:2019 בצרפת